**Berhida Város Jegyzője**

1. Berhida, Veszprémi út 1-3.

Tel.:88/585-620, e-mail: [jegyzo@berhida.hu](mailto:jegyzo@berhida.hu)

**Előterjesztés**

|  |  |  |  |
| --- | --- | --- | --- |
| Tárgya: | A polgármester illetményéről és költségtérítéséről szóló előterjesztés | | |
| Előterjesztés:\* | rendes | | rendkívüli |
| Nyilvános/  zárt ülés: | Nyilvános | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás | 113/2024. (XII.23.) Kt. határozat a polgármester illetményéről és költségtérítéséről | | |
| Fontosabb  jogszabályok: | Magyaroroszág helyi önkormányzatairól szóló 2011.évi CLXXXIX. törvény | | |
| Előterjesztés  szövege: | A Magyarország helyi önkormányzatairól szóló módosított 2011. évi CLXXXIX. törvény (a továbbiakban: Mötv.) 71. § (4) bekezdése alapján:  „71. § (4): A polgármester megbízatásának időtartamára havonta  a) az 500 fő és az az alatti lakosságszámú település esetében a nemzetgazdasági átlagkereset 1,5-szeresének;  b) az 501–1500 fő közötti lakosságszámú település esetében a nemzetgazdasági átlagkereset 1,75-szeresének;  c) az 1501–2000 fő közötti lakosságszámú település esetében a nemzetgazdasági átlagkereset kétszeresének;  d) \*  a 2001–5000 fő közötti lakosságszámú település esetében a nemzetgazdasági átlagkereset 2,25-szeresének;  e) az 5001–10 000 fő közötti lakosságszámú település esetében a nemzetgazdasági átlagkereset két és félszeresének;  f) a 10 001–30 000 fő közötti lakosságszámú település esetében a nemzetgazdasági átlagkereset háromszorosának;  g) a 30 000 fő feletti lakosságszámú település esetében a nemzetgazdasági átlagkereset három és félszeresének  megfelelő összegű illetményre jogosult.”  Az Mötv. 71. § (4a) bekezdése alapján a polgármester illetményének számításánál a tárgyévet megelőző évnek a január első napjától december utolsó napjáig tartó időszakára vonatkozó, a Központi Statisztikai Hivatal által meghatározott nemzetgazdasági rendszeres bruttó átlagkeresetet kell alapul venni. A nemzetgazdasági átlagkereset alapján számított illetményre a polgármester a tárgyév július 1-jétől jogosult.  A nemzetgazdasági átlagkereset mértékének módosulása a polgármester illetményének változását eredményezi.  A KSH által meghatározott 2024. évi nemzetgazdasági átlagkereset: 667.365,- Ft.  Az Mötv. 71. § (4) bekezdés b) pontja alapján az 501–1500 fő lakosságszámú település polgármesterének illetménye a nemzetgazdasági átlagkereset 1,75-szerese, összesen 1.167.900,- Ft.  Az Mötv. 71. § (6) bekezdése alapján a főállású polgármester, a társadalmi megbízatású polgármester, a vármegyei önkormányzat közgyűlésének elnöke havonta az illetményének, tiszteletdíjának 15 %-ában meghatározott összegű költségtérítésre jogosult, mely bruttó 175.185 Ft.  A polgármester illetményét, költségtérítését határozatban kell megállapítani.  Kérem a Tisztelt Képviselő-testületet a határozati javaslat elfogadására. | | |
| Mellékletek: | - | | |
| Keltezés: | Berhida, 2025. június 20. | | |
| Előterjesztő aláírása: | dr. Guti László  jegyző s.k. | | |

**Határozati javaslat:**

**…/2025. (VI.26.) Kt. határozat**

a polgármester illetményéről és költségtérítéséről

Vilonya Község Önkormányzat Képviselő-testülete 2025. június 26-i ülésén megtárgyalta „A polgármester illetményéről és költségtérítéséről” tárgyú előterjesztést, és az alábbi határozatot hozta:

1. 2025. július 1. napjától Fésüs Sándor főállású polgármester illetményét a Magyarország helyi önkormányzatairól szóló 2011. évi CLXXXIX. törvény (a továbbiakban Mötv.) 71. § (4) bekezdés b) pontja alapján havonta bruttó 1.167.900 Ft- ban állapítja meg.
2. 2025. július 1. napjától Fésüs Sándor főállású polgármester költségtérítésétaz Mötv. 71. § (6) bekezdése alapján havonta bruttó 175.185,- Ft-ban állapítja meg.

2025. július 1. napjától Fésüs Sándor főállású polgármester idegennyelvtudási pótléka havonta bruttó 5.798,- Ft.

1. Felkéri a jegyzőt, hogy a szükséges intézkedéseket tegye meg.

Határidő: folyamatos

Felelős: Dr. Guti László jegyző

Peresztegi Lászlóné aljegyző

Zakor Tünde pénzügyi irodavezető