
**Berhida Város Jegyzője**

8181 Berhida, Veszprémi út 1-3.

Tel.:88/585-600, e-mail: jegyzo@berhida.hu

**Előzetes hatásvizsgálat**

**az óvodáztatási támogatásról**

**szóló rendelet-tervezethez**

A jogalkotásról szóló 2010. évi CXXX. törvény 17. §-a rendelkezik az előzetes hatásvizsgálat elvégzéséről, melynek során az alábbiakat kell vizsgálni:

1. **Társadalmi, gazdasági, költségvetési hatások:**

A támogatás biztosításával a családok óvodakezdéssel járó anyagi terheinek csökkenése várható, valamint a településen működő tagóvodába beíratott gyermeklétszám csökkenés megelőzhető. A rendeletben foglalt támogatási összeg finanszírozása a költségvetésben biztosított, más akár kötelező vagy önként vállalt feladatellátást nem veszélyeztet.

1. **Környezeti és egészségi következmények:**

A rendelet-tervezetnek környezeti és egészségügyi hatása nincs.

1. **Adminisztratív terheket befolyásoló hatások:**

A rendelet-tervezet nem keletkeztet az eddigieknél jelentősebb adminisztratív terheket.

1. **A jogszabály megalkotásának szükségessége, a jogalkotás elmaradásának várható következményei:**

Az új rendelet megalkotásával az önkormányzat nagyobb segítséget tud nyújtani a kisgyermeket nevelő családok részére.

1. **A jogszabály alkalmazásához szükséges személyi, szervezeti, tárgyi és pénzügyi feltételek:**

A rendelet-tervezet elfogadása a jelenlegi szabályozáshoz képest többlet személyi, szervezeti és tárgyi feltételt nem igényel.

Berhida, 2025. június 20.

dr. Guti László

jegyző