**Vilonya Község Önkormányzata Képviselő-testületének**

**.../.... (...) önkormányzati rendelete**

**az óvodáztatási támogatásról**

[1] Vilonya Község Önkormányzat Képviselő-testülete a családok óvodáztatási költségeinek csökkentése, valamint annak érdekében, hogy ösztönözze a települési tagóvodába történő beiratkozást anyagi támogatást kíván nyújtani.

[2] Vilonya Község Önkormányzat Képviselő-testülete az Alaptörvény 32. cikk (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

(1) Vilonya Község Önkormányzat Képviselő-testülete nevelési évenként, egyszeri vissza nem térítendő támogatásban (a továbbiakban: óvodáztatási támogatás) részesíti a szülői felügyeletet gyakorló szülőt, az örökbefogadó szülőt, vagy a gyermek gyámját (a továbbiakban együtt: törvényes képviselő), akinek gyermeke a Hétszínvirág Napközi-Otthonos Óvoda és Bölcsőde Vilonyai Tagóvodában (8194 Vilonya, Papkeszi út 5/B.) óvodai jogviszonnyal rendelkezik.

(2) Ugyanazon gyermekre csak az egyik törvényes képviselője igényelheti az óvodáztatási támogatást.

(3) Az óvodáztatási támogatás összege gyermekenként nettó 10.000.- Ft/ nevelési év.

**2. §**

(1) Az óvodáztatási támogatás iránti kérelmet gyermekenként, tárgyév október 1-jétől, október 30-ig terjedő időszakban lehet benyújtani. A kérelemhez mellékelni kell az óvodai jogviszonyról szóló igazolást, valamint a gyermek születési anyakönyvi kivonatának vagy az örökbefogadás dokumentumának másolatát, vagy a gyámrendelésről szóló határozat másolatát.

(2) ) Az óvodáztatási támogatás iránti kérelmet és annak mellékleteit Vilonya Község Önkormányzatához kell benyújtani személyesen, vagy postai küldeményként feladni (8194 Vilonya, Kossuth u. 18.) az e rendelet 1. melléklete szerinti formanyomtatványon.

**3. §**

Vilonya Község Önkormányzat Képviselő-testülete az óvodáztatási támogatással kapcsolatos hatásköreit a polgármesterre ruházza át. A polgármester átruházott hatáskörben dönt a támogatás megállapításáról, a kérelem elutasításáról, illetve a jogosulatlanul igénybe vett támogatás visszaköveteléséről.

**4. §**

(1) A megállapított óvodáztatási támogatást a döntés véglegessé válását követő 8 napon belül kell folyósítani bankszámlára történő utalással, vagy postai kifizetés útján.

(2) ) A valótlan adatközlés az óvodáztatási támogatás visszafizetési kötelezettségét vonja maga után.

**5. §**

Az óvodáztatási támogatással kapcsolatos eljárás során az általános közigazgatási rendtartásról szóló törvény rendelkezéseit kell alkalmazni.

**6. §**

Ez a rendelet a kihirdetését követő napon lép hatályba.

*1. melléklet az .../... . (... . ... .) önkormányzati rendelethez*

(A melléklet szövegét a(z) 1. melléklet.pdf elnevezésű fájl tartalmazza.)

Általános indokolás

Vilonya Község Önkormányzat Képviselő-testülete a családok óvodáztatási költségeinek csökkentése, valamint annak érdekében, hogy ösztönözze a települési tagóvodába történő beiratkozást anyagi támogatást kíván nyújtani.

Részletes indokolás

**Az 1. §-hoz**

A szakasz részletezi azt, hogy kik jogosultak az óvodáztatási támogatásra, valamint a támogatás összegét.

**A 2. §-hoz**

A szakasz az óvodáztatási támogatásra vonatkozó kérelem benyújtásának módjait, határidejét, illetve a kérelemhez csatolandó dokumentumokat részletezi.

**A 3. §-hoz**

A támogatásra vonatkozó hatáskör átruházásáról szól.

**A 4. §-hoz**

A szakasz a támogatás kifizetésének módjáról rendelkezik.

**Az 5. §-hoz**

A szakasz az eljárásra vonatkozó rendelkezést tartalmaz.

**A 6. §-hoz**

A szakasz hatályba léptető rendelkezést tartalmaz.